Det er næppe nogen nyhed, at vi i Danmark hverken har vejret eller bakkerne til skiløb. Alligevel har 
Hobro Skiklub faktisk 600 medlemmer og det i en tid hvor foreninger ellers generelt har det svært.

Men klubbens formand, Bente Nielsen afviser, at deres medlemmer kun er med i klubben for at få billige rejser. - De klubber, der kun satser på rejser er simpelt hen uddøde, fortæller hun til TV2/Nord. Det betyder, at klubben har rigtig mange aktiviteter som ikke kræver sne. Hele året rundt bliver der arrangeret skigymnastik, stavgang og rulleskøjteløb. Men fælles for de mange medlemmer er at mindst en gang om året må pakke bilen og køre væk fra Danmark for at dyrke deres idræt. - Vi er jo fascinerede af de naturoplevelser, vi får, også betyder en udlandsrejse ikke noget, siger Bente Nielsen.